b'\n_START_ARTICLE_\nLentiba\n_START_SECTION_\nZemljepisni polo\xc5\xbeaj\n_START_PARAGRAPH_\nMesto se nahaja v skrajnem zahodnem delu Mad\xc5\xbearske, v bli\xc5\xbeini meje med Mad\xc5\xbearsko in Slovenijo. Od Budimpe\xc5\xa1te je oddaljeno 190 km. Mesto je na skrajnem zahodnem delu Panonske ni\xc5\xbeine, v hribovitem podro\xc4\x8dju, ki se proti zahodu dviga proti Gori\xc4\x8dkem v Prekmurju (Slovenija). Nadmorska vi\xc5\xa1ina mesta je 170 m.\n_START_SECTION_\nZgodovina\n_START_PARAGRAPH_\nLentiba je prvi\xc4\x8d omenjena v dokumentih leta 1237, kot Nempthy, od leta 1381 je imela status trga. V tem \xc4\x8dasu je bila Lentiba znana po gra\xc5\xa1\xc4\x8dini, ki so jo Turki ve\xc4\x8dkrat obsedali, a jim je nikoli ni uspelo osvojiti._NEWLINE_Po koncu avstrijsko-tur\xc5\xa1kih vojn je Lentiba postala fevd dru\xc5\xbeine Esterhazy. Zaradi osipanja prebivalstva, je Lentiba leta 1768 izgubila status mesta._NEWLINE_Lentiba se je leta 1965 zdru\xc5\xbeila s sosednjim naseljem Mumort, pozneje leta 1977 tudi z Lentiszombathelijem, tako, da je leta 1978 ponovno pridobila status mesta.\n_START_SECTION_\nPrebivalstvo\n_START_PARAGRAPH_\nPo \xc5\xa1tetju leta 2010 je mesto \xc5\xa1telo 8.143 prebivalcev.'